บาทเปิดตลาด 35.04/05  แนวโน้มอ่อนค่า
เงินบาทเปิดตลาด 35.04/05 บาทต่อดอลล่าร์  แนวโน้มอ่อนค่าต่อเนื่อง มองกรอบวันนี้ 34.90-35.20
21 ต.ค. 2559

เงินบาทเปิดตลาด 35.04/05 บาทต่อดอลล่าร์  แนวโน้มอ่อนค่าต่อเนื่อง มองกรอบวันนี้ 34.90-35.20
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 35.04/05 บาท/ดอลลาร์ อ่อนค่าต่อเนื่องจากเย็นวานนี้ที่ปิดตลาดที่ระดับ 35.00 บาท/ดอลลาร์
"ช่วงนี้เงินบาทวิ่งตามปัจจัยของตัวเองเป็นส่วนมาก หลังจากก่อนหน้านี้ขึ้นยาวจากการปรับฐานในช่วงสัปดาห์ที่ผ่านมา ดูเหมือนว่าการปรับฐานอาจจะสิ้นสุดลงแล้ว ส่วนจะยืนเหนือ 35 บาท/ดอลลาร์ ได้หรือไม่ ถ้าวันนี้ทั้งวันยืนเหนือ 35 ได้ สัปดาห์หน้าก็อาจจะขยับปรับตัวอ่อนค่าขึ้นเรื่อยๆ" นักบริหารเงิน กล่าว
นักบริหารเงิน ประเมินกรอบเงินบาทวันนี้ไว้ที่ 34.90-35.20 บาท/ดอลลาร์